KËRKESË PËR INFORMACION

|  |  |  |
| --- | --- | --- |
| **Emër Mbiemër:**  Z./Znj. Esmeralda Topi | **Adresa postare: Rr.Nasi Pavllo, Pallati “Edil-al” Shkalla 1, kati 3, Ap 8**  **Adresa elektronike**: [esmeraldatopi@faktoje.al](mailto:esmeraldatopi@faktoje.al) **Nr. Tel**: 0697036537 | Data: 16/07/2025 Nënshkrimi:    Esmeralda Topi |

*(dërgimi i kërkesës elektronikisht kërkon emër, mbiemër, nënshkrim dhe dokument identifikimi të skanuar)*

|  |
| --- |
| **Përshkrim i detajuar i informacionit të kërkuar** |
| **Cili është afati konkret i pritshëm për rifillimin e financimeve IPARD III në terren për fermerët shqiptarë?**  Ministria e Bujqësisë dhe Zhvillimit Rural është e angazhuar maksimalisht dhe po zbaton një plan veprimi me masa konkrete, dakordësuar me strukturat të Komisionit Evropian. Gjithashtu po kryhet një auditim i jashtëm, i cili është në fazë zbatim dhe rezultatet e të cilit priten brenda këtij viti. Me përfundimin e auditimit të jashtëm do të kryhen procedurat, në zbatim të Marrëveshjes Financiare Kuadër të Partneritetit (miratuar me ligjin 65/2022) dhe Marrëveshjes Sektoriale (miratuar me ligjin 97/2022).  **A ka ndonjë datë të përafërt për hapjen e aplikimeve?**  Në përfundim të auditimit dhe përmbushjes së rekomandimeve të dhëna, do të finalizohet Marrëveshja e Financimit për Programin IPARD III dhe më pas do të hapen thirrjet për aplikime.  **Çfarë masa konkrete janë marrë për të adresuar gjetjet e OLAF lidhur me keqpërdorimet e konstatuara në IPARD II?**  Në kuadër të zbatimit të planit të veprimit janë ndërmarrë masa të rëndësishme për forcimin e kontrollit dhe transparencës në zbatimin e programit IPARD.  Me VKM nr. 275, datë 9.5.2025, është miratuar Strategjia Kombëtare kundër Mashtrimit për Mbrojtjen e Interesave Financiarë të Bashkimit Evropian 2025–2030, së bashku me planin përkatës të veprimit.  Gjithashtu, është duke u reformuar sruktura e AZHBR, rriten kapacitetet njerëzore përmes trajnimeve, po punohet për funksionalizimin e platformës elektronike “e-application” për dixhitalizimin e aplikimeve, dhe po testohet databaza me çmimet referencë për investimet në bujqësi.  **A ka pasur hetime administrative apo ndëshkime për individët ose subjektet e përfshira?**  Nuk kemi informacion mbi ndonjë hetim administrativ ose masë ndëshkimore lidhur me këtë çështje.  **Si funksionon sistemi i ri i monitorimit në kohë reale pranë AZHBR-së?**  AZHBR ka implementuar disa sisteme të integruara për procesimin e aplikimeve, pagesave dhe raportimit, të cilat janë të dizajnuara për të siguruar përmbushjen e kërkesave të Bashkimit Europian në lidhje me monitorimin dhe raportimin. Këto sisteme janë pjesë e mekanizmave të kontrollit të brendshëm dhe menaxhimit të agjencisë, dhe funksionojnë në harmoni me përgjegjësitë dhe detyrat që kryen Agjencia e Pagesave. Përmes këtyre sistemeve, AZHBR siguron mbledhjen dhe përpunimin në kohë reale të të dhënave të nevojshme për menaxhimin efikas të fondeve dhe zbatimin e politikave bujqësore dhe rurale.  **A është ky sistem certifikuar nga ndonjë autoritet i pavarur?**  Çdo sistem që përdoret për menaxhimin e fondeve të Bashkimit Europian në AZHBR kalon nëpër procedurat certifikuese të përcaktuara nga strukturat kompetente të Komisionit Europian. Kjo garanton që sistemet përmbushin standardet e larta të sigurisë, besueshmërisë dhe transparencës, duke siguruar përputhshmëri të plotë me kërkesat ligjore dhe rregullatore të BE-së.  **Çfarë kriteresh të reja do të aplikohen në përzgjedhjen e përfituesve në IPARD III për të shmangur favorizimet politike ose konfliktet e interesit?**  Programi IPARD III parashikon që përzgjedhja e përfituesve të bazohet në kritere objektive dhe të qarta, të përcaktuara në thirrjet për aplikime dhe në udhëzimet zyrtare.  Qëllimi është të garantohet transparenca, trajtimi i barabartë dhe shmangia e çdo forme favorizimi apo konflikti interesi.  Në lidhje me kriteret e përzgjedhjes së përfituesve mund të konsultoni Programin IPARD III në faqen zyrtare [www.bujqesia.gov.al](http://www.bujqesia.gov.al), [www.ipard.gov.al](http://www.ipard.gov.al), si dhe në momentin e hapjes së thirrjeve, udhëzuesit për aplikantë që do të publikohen në këto faqe zyrtare.  Gjithashtu, si cituar më lart është miratuar Strategjia Kombëtare kundër Mashtrimit për Mbrojtjen e Interesave Financiarë të Bashkimit Evropian, 2025–2030, e cila specifikon qasjen e plotë që ka Shqipëria për mbrojtjen e interesave financiare të BE-së dhe sigurimin e administrimit të shëndetshëm të fondeve të BE-së gjatë periudhës së saj të paraanëtarësimit. Kjo strategji është në pajtim me direktivat e BE-së dhe objektivat kombëtarë, që krijojnë bazën për përpjekjet e Shqipërisë në luftën kundër parregullsive dhe mashtrimeve.  Gjithashtu, në kuadër të angazhimeve të autoriteteve shqiptare për forcimin e masave për mbrojtjen interesave financiare të Bashkimit Evropian, Ministria e Financave/Zyrtari Kombëtar Autorizues ka miratuar një udhëzues specifik për menaxhimin e konfliktit të interesit për zbatimin e programeve IPA dhe IPARD.  **Në çfarë mase janë përfshirë grupet e interesit dhe fermerët në hartimin e masave të reja për IPARD III?**  Programi IPARD III është hartuar në konsultim me grupet e itneresit dhe konsultimi është realizuar në dy faza:  **Faza e parë** është realizuar gjatë periudhës 2019-2020 dhe ka përfshirë konsultime me të gjithë partnerët relevantë mbi identifikimin e sfidave dhe mundësive kryesore, nevojave dhe prioriteteve për bujqësinë dhe zhvillimin rural në Shqipëri. Në kuadër të përgatitjes së studimeve sektoriale për bujqësinë dhe zhvillimin rural, janë kryer konsultime individuale, takime të grupeve të punës si dhe forume të zgjeruara. Në këtë fazë, janë përzgjedhur informacionet për përfituesit e mundshëm të mbështetjes, kërkesat për aplikim për mbështetje, kushtet e financimit, kostot e pranueshme për mbështetjen e investimeve, standardet minimale kombëtare, si dhe legjislacioni kombëtar relevant për programin në sektorët e IPARD. Po ashtu, janë realizuar ose përditësuar studime të thelluara për të identifikuar pikat e forta, dobësitë, mundësitë, kërcënimet dhe nevojat për zhvillim të sektorëve të përzgjedhur. Rezultatet e këtyre konsultimeve dhe studimeve të thelluara janë përdorur për hartimin e masave të Programit IPARD III.  **Faza e dytë** ka përfshirë konsultime mbi prioritetet e programit, kriteret e pranueshmërisë dhe ndarjen e buxhetit. Kjo fazë është zhvilluar gjatë periudhës mars 2021 – prill 2021. Rezultatet e këtyre konsultimeve janë përdorur për të përmirësuar më tej Programin.  Për më tepër informacion mund të konsultoni Programin IPARD III në faqen zyrtare [www.bujqesia.gov.al](http://www.bujqesia.gov.al), [www.ipard.gov.al](http://www.ipard.gov.al).  **A do të ndryshojë roli i kompanive konsulente në procesin e aplikimit për IPARD III?**  Kostot e përgjithshme që kanë të bëjnë me tariftat për arkitektë, inxhinierë, konsulencë, pregatitjen e studimeve të fizibilitetit, planeve të biznesit janë shpenzime të pranueshme në kuadër të Programit IPARD, të cilat i rimbursohen përfituesit të grantit, sipas dokumentacionit përkatës të kërkuar.  Megjithatë përfshirja e kompanive konsulente nuk është e detyrueshme.  **A do të ketë rregulla të reja për transparencën e kontratave dhe tarifave?**  Në mënyrë që përfituesit të grantit t’i rimbursohen shpenzimet për hartimin e projektit, studimit të fizibilitetit, planit të biznesit, çdo marrëdhënie ndërmjet aplikantit dhe konsulentit duhet të formalizohet nëpërmjet një kontrate të shkruar. |

**Të tjera të dhëna**

**Forma që kërkohet informacioni / dokumentacioni: Përmes postës elektronike**

|  |  |  |
| --- | --- | --- |
| **Vetëm për përdorim zyrtar** | | |
| Data e marrjes: / /20\_ | Numri rendor i kërkesës: | Komente: |

Informacioni në këtë format dhe të dhënat e ID do të përpunohen në përputhje me ligjin nr. 9887, datë 10/03/2008 “Për Mbrojtjen e të Dhënave Personale”.

* Adresa dhe kontaktet mund të gjenden nëpërmjet konsultimit pa pagesë të informacionit në mjediset e autoritetit publik, nëpërmjet portalit unik qeveritar e-albania.al apo, kur është rasti, nëpërmjet faqes zyrtare të autoritetit publik në internet.
* Drejtoni kërkesën tuaj, Koordinatorit për të drejtën e informimit, të institucionit që mban informacionin e kërkuar. Kontaktet e tij, janë të publikuara në faqen zyrtare të institucionit.
* Kur ju mendoni se ju kanë mohuar ndonjë prej të drejtave tuaja në bazë ligjit, keni të drejtë të ankoheni tek Komisioneri për të Drejtën e Informimit dhe Mbrojtjen e të Dhënave Personale.